CELEX: 52019PC0474
Language: ro
Date: 2019-10-17
Title: Propunere de REGULAMENT AL CONSILIULUI privind alocarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului dintre Republica Senegal și Uniunea Europeană

COMISIA EUROPEANĂ
            Bruxelles, 17.10.2019
            COM(2019) 474 final
            2019/0227(NLE)
            Propunere de
            REGULAMENT AL CONSILIULUI
            privind alocarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului dintre Republica Senegal și Uniunea Europeană
            
               
         
         
            
                EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               
                  Pe baza directivelor de negociere relevante
                     1
                  , Comisia a purtat negocieri cu Guvernul Republicii Senegal (denumită în continuare „Senegal”) în vederea încheierii unui nou protocol la acordul de pescuit existent. După încheierea acestor negocieri, a fost parafat un nou protocol, la 19 iulie 2019. Protocolul acoperă o perioadă de cinci ani de la data aplicării sale provizorii, și anume de la data la care a fost semnat, așa cum se prevede la articolul 16.
               
               
                  Protocolul prevede următoarele posibilități de pescuit pentru navele Uniunii:
               
            
            
               –28 de nave de pescuit ton frigorifice cu plasă-pungă;
            
            
               –10 nave de pescuit cu momeală; 
            
            
               –5 nave cu paragate; 
            
            
               –2 traulere.
            
            
               
                  Este oportun să se stabilească metoda de repartizare a acestor posibilități de pescuit între statele membre.
               
            
            
               •Coerența cu dispozițiile existente în domeniul de politică
            
            
               
                  În conformitate cu prioritățile reformei politicii în domeniul pescuitului
                     2
                  , noul protocol oferă navelor Uniunii posibilități de pescuit în apele senegaleze, pe baza celor mai bune avize științifice disponibile și în conformitate cu recomandările Comisiei Internaționale pentru Conservarea Tonului din Oceanul Atlantic (ICCAT). Acest nou protocol ține cont de rezultatele unei evaluări a protocolului anterior (2014-2019) și ale unei evaluări prospective privind necesitatea încheierii unui nou protocol. Ambele evaluări au fost realizate de experți externi. Protocolul va permite, de asemenea, Uniunii Europene și Senegalului să colaboreze mai strâns în vederea promovării unei exploatări responsabile a resurselor piscicole din apele senegaleze și a sprijinirii eforturilor Senegalului de a-și dezvolta sectorul pescuitului, în interesul ambelor părți. 
               
            
            
               •Coerența cu alte politici ale Uniunii
            
            
               
                  Negocierea unui nou protocol la Acordul de parteneriat în domeniul pescuitului încheiat cu Senegal face parte din acțiunea externă a Uniunii față de țările din Africa, zona Caraibilor și Pacific (ACP) și ține seama în particular de obiectivele Uniunii în ceea ce privește respectarea principiilor democratice și a drepturilor omului.
               
               
                  La nivel local, activitatea economică generată în domeniul pescuitului în Senegal ar contribui la combaterea cauzelor profunde ale migrației neregulamentare.
               
            
            
               1.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temeiul juridic
            
            
               Temeiul juridic ales este Tratatul privind funcționarea Uniunii Europene, al cărui articol 43 alineatul (3) prevede că alocarea de posibilități de pescuit este adoptată de Consiliu, la propunerea Comisiei. 
            
            
               •Subsidiaritate (în cazul competențelor neexclusive)
            
         
         
            
               Domeniul de politică vizat este o competență exclusivă. 
            
            
               2.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex post/verificări ale adecvării legislației existente
            
            
               
                  Părțile interesate au fost consultate în cadrul evaluărilor ex post și ex ante privind posibilitatea încheierii unui nou protocol între Uniune și Senegal. Cu prilejul reuniunilor tehnice au fost consultați, de asemenea, experții statelor membre și ai industriei de resort. În urma acestor consultări, s-a ajuns la concluzia că încheierea unui nou protocol la Acordul de parteneriat în domeniul pescuitului ar fi benefică pentru Uniune și Senegal.
               
            
            
               •Consultarea părților interesate
            
            
               
                  În cadrul evaluării au fost consultate statele membre, reprezentanți ai sectorului, ai organizațiilor internaționale, ai societății civile, precum și administrația pescuitului din Senegal. Au avut loc consultări și în cadrul Consiliului consultativ pentru flota de lungă distanță.
               
            
            
               •Obținerea și utilizarea expertizei
            
            
               Comisia a apelat la un consultant independent pentru a efectua evaluările ex post și ex ante, în conformitate cu dispozițiile articolului 31 alineatul (10) din Regulamentul privind politica comună în domeniul pescuitului. 
            
            
               3.IMPLICAȚII BUGETARE
            
            
               Proiectul de regulament nu are implicații pentru bugetul Uniunii.
            
            
               4.ALTE ELEMENTE
            
            
               •Planuri de punere în aplicare și măsuri de monitorizare, evaluare și raportare
            
            
               Prezenta procedură este demarată în paralel cu procedurile legate de decizia Consiliului privind semnarea, în numele Uniunii, a Protocolului la Acordul de parteneriat în domeniul pescuitului dintre Republica Senegal și Uniunea Europeană, precum și cu decizia Consiliului privind încheierea acestuia. Prezentul regulament trebuie să intre în vigoare în momentul în care activitățile de pescuit sunt posibile în temeiul acordului, adică la data aplicării provizorii a protocolului. 
            
            
               2019/0227 (NLE)
            
            
               Propunere de
            
            
               REGULAMENT AL CONSILIULUI
            
            
               privind alocarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului dintre Republica Senegal și Uniunea Europeană
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
         
         
            
               întrucât:
            
            
               (1)La 2 martie 2015, Consiliul a adoptat Decizia (UE) 2015/384
                  3
                privind încheierea Acordului de parteneriat în domeniul pescuitului între Republica Senegal și Uniunea Europeană (denumit în continuare „acordul”)
                  4
               . Acest acord a intrat în vigoare la 20 noiembrie 2014 și este în continuare în vigoare.
            
            
               (2)Protocolul actual privind punerea în aplicare a acordului expiră la 19 noiembrie 2019.
            
            
               (3)În conformitate cu Decizia 2019/.../UE a Consiliului
                  5
               , la 19 iulie 2019 a fost parafat un nou protocol privind punerea în aplicare a acordului (denumit în continuare „protocolul”).
            
            
               (4)Posibilitățile de pescuit prevăzute de protocol ar trebui să fie repartizate între statele membre pentru întreaga perioadă de aplicare a protocolului.
            
            
               (5)Protocolul se aplică cu titlu provizoriu de la data semnării sale pentru a se asigura începerea rapidă a activităților de pescuit ale navelor Uniunii. Prin urmare, ar trebui ca prezentul regulament să se aplice de la aceeași dată,
            
            
               ADOPTĂ PREZENTUL REGULAMENT:
            
            
               Articolul 1
            
            
               Posibilitățile de pescuit stabilite în temeiul Protocolului privind punerea în aplicare a Acordului de parteneriat în domeniul pescuitului dintre Republica Senegal și Uniunea Europeană (denumit în continuare „protocolul”) sunt repartizate între statele membre după cum urmează:
            
            
               (a)nave de pescuit ton frigorifice cu plasă-pungă:
            
            
               Spania:
                     
                     [16]
                     nave
            
            
                             Franța:
                     
                     [12]
                     nave
            
            
               (b)nave de pescuit cu momeală: 
            
            
               Spania: 
                     
                     [8]
                     nave
            
            
               Franța: 
                     
                     [2]
                     nave
            
            
               (c)nave de pescuit cu paragate:
            
            
               Spania:
                     
                     [3]
                     nave
            
            
               Portugalia:
                     
                     [2]
                     nave
            
            
               (d)traulere: 
            
            
               Spania: 
                     
                     [2]
                     nave
            
         
         
            
            
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               El este aplicabil de la data aplicării protocolului.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Adoptate cu ocazia Consiliului Agricultură și Pescuit din 15 iulie 2019.
               
               
                  
                     (2)
                  
                        JO L 354, 28.12.2013, p. 22.
               
               
                  
                     (3)
                  
                        Decizia (UE) 2015/384 a Consiliului din 2 martie 2015 privind încheierea, în numele Uniunii Europene, a Acordului de parteneriat în domeniul pescuitului durabil între Uniunea Europeană și Republica Senegal și a protocolului de punere în aplicare a acordului respectiv (JO L 65, 10.3.2015, p. 1).
               
               
                  
                     (4)
                  
                        Acord de parteneriat în domeniul pescuitului durabil între Uniunea Europeană și Republica Senegal (JO L 304, 23.10.2014, p. 3).
               
               
                  
                     (5)
                  
                        Decizia (UE) 2019/... a Consiliului din ... ... (JO L ... , ... , p ... ).